smcproject/ml-wiki-sentences huggingface dataset:
തുരന്തോ എക്സ്പ്രസ് ഇംഗ്ലീഷ് വിലാസം https://ml.wikipedia.org/wiki/Duronto_Express നിസാമുദ്ദീനിൽ നിന്ന് പൂനെയിലേയ്ക്കുള്ള തുരന്തോ എക്സ്പ്രസ്
ഇന്ത്യയിലെ പ്രധാന നഗരങ്ങളെ കൂട്ടിയിണക്കി സർവീസ് നടത്തുന്ന അത്യാധുനിക സൗകര്യങ്ങളോടുകൂടിയ അതിവേഗ നോൺ സ്റ്റോപ്പ് ട്രെയിൻ ആണ് തുരന്തോ എക്സ്പ്രസ് .
മണിക്കൂറിൽ 130 കിലോമീറ്റർ ആണ് ഈ തീവണ്ടിയുടെ ശരാശരി വേഗത.
സംസ്ഥാന തലസ്ഥാനങ്ങളെയും മെട്രോ നഗരങ്ങളെയും ബന്ധിപ്പിച്ച് അമ്പതോളം തുരന്തോ എക്സ്പ്രസ് ട്രെയിനുകൾ ഇപ്പോൾ സർവീസ് നടത്തുന്നുണ്ട്.
പൂർണ്ണമായും സ്റ്റെയിൻലെസ്സ് സ്റ്റീൽ ഉപയോഗിച്ച് കപൂർത്തല കോച്ച് ഫാക്ടറിയിലാണ് തുരന്തോയുടെ കോച്ചുകൾ നിർമ്മിച്ചിരിക്കുന്നത്.
അത്യാധുനിക സൗകര്യങ്ങളാണ് കോച്ചുകളിൽ ഒരുക്കിയിട്ടുള്ളത്.
സാധരണഗതിയിൽ ഒരു എക്‌സിക്യൂട്ടിവ് എ.സി. കോച്ചും ഏഴ് എ.സി. ചെയർ കാർ കോച്ചുകളുമുൾപ്പെടെ പത്തു കോച്ചുകളാണ് ട്രെയിനിലുണ്ടാവുക.
ഈ ട്രെയിനിൽ മൊത്തം 515 പേർക്ക് യാത്ര ചെയ്യാനാകും.
അഞ്ഞൂറുകിലോമീറ്ററിലേറെ സഞ്ചരിക്കുന്ന തുരന്തോ എക്സ്പ്രസിന്  യാത്രയ്ക്കിടയിൽ ടെക് നിക്കൽ സ്റ്റോപ്പുകൾ ഉണ്ടാവും.
എന്നാൽ യാത്രക്കാർക്ക് ടിക്കറ്റെടുത്ത് കയറാനുമിറങ്ങാനും കഴിയുന്ന തരത്തിലുള്ള കൊമേഴ്സ്യൽ സ്റ്റോപ്പുകൾ ഉണ്ടാവുകയില്ല.
ഇതും കാണുക ഇന്ത്യൻ റെയിൽവേ അവലംബം ↑ തുരന്തോ എക്സ്പ്രസ് ട്രെയിനുകളുടെ ലിസ്റ്റ്  (ശേഖരിച്ചത് 2011 ജനുവരി 26) ↑ {{ cite web }} : zero width space character in | title= at position 35 ( help )
ടെക്റ്റൈറ്റ് ഇംഗ്ലീഷ് വിലാസം https://ml.wikipedia.org/wiki/Tektite Two tektites
സ്ഫടിക സമാനമായ ഒരു ശിലാപദാർഥം.
മിക്കവാറും ഉരുണ്ടോ, വെള്ളത്തുള്ളിയുടെ ആകൃതിയിലോ കാണപ്പെടുന്നു.
ചിലയിനം ടെക്റ്റൈറ്റുകൾ അതിസൂക്ഷ്മങ്ങളാണ്; മറ്റു ചിലവ ഖണ്ഡങ്ങളും.
പൊതുവേ കറുപ്പ്, പച്ച, തവിട്ടു കലർന്ന മഞ്ഞ എന്നീ നിറങ്ങളാണ് ഇവയ്ക്കുള്ളത്.
യു. എസ്, ആസ്റ്റ്രേലിയ, തെ.
ഏഷ്യ, കി.
യൂറോപ്പ്, ആഫ്രിക്കയുടെ പ.
തീരം, തെക്കേ അമേരിക്ക എന്നിവിടങ്ങളിൽ ടെക്റ്റൈറ്റുകൾ കാണപ്പെടുന്നു.
ആസ്റ്റ്രേലിയയിലാണ് ഇവ എറ്റവും കൂടുതലായുള്ളത്.
നോർത്ത് അമേരിക്കൻ, ചെക്കോസ്ളോവാക്യൻ, ഐവറി കോസ്റ്റ്, റഷ്യൻ, ആസ്റ്റ്രേലിയൻ എന്നിങ്ങനെ അഞ്ചുതരം ടെക്റ്റൈറ്റുകളാണ് ഇതുവരെ കണ്ടെത്തപ്പെട്ടിട്ടുള്ളത്.
ബൊഹീമിയ, ജോർജിയ എന്നിവിടങ്ങളിൽനിന്നും ലഭിക്കുന്നചിലയിനം ടെക്റ്റൈറ്റുകൾ ആകർഷകമായ നിറങ്ങളോടുകൂടിയവയാകുന്നു.
ടെക്റ്റൈറ്റിന്റെയും ഭൂമുഖത്തെ മറ്റു സാധാരണ ശിലകളുടെയും രാസസംഘടനയിൽ പ്രധാനമായി രണ്ടു വ്യത്യാസങ്ങളുണ്ട്.
ടെക്റ്റൈറ്റുകളിൽ ജലാംശം പൊതുവേ കുറവാണ്.
ഇവയിൽ ഫെറസ് ഇരുമ്പിനെ (Fe2+) അപേക്ഷിച്ച് ഫെറിക് ഇരുമ്പിന്റെ (Fe3+) അംശം വളരെ കൂടുതലാണ്.
ടെക്റ്റൈറ്റുകളുടെ ഈ സ്വഭാവങ്ങൾ ഇവ രൂപപ്പെടുമ്പോഴുള്ള ഉയർന്ന ഊഷ്മാവുമായി ബന്ധപ്പെട്ടതാണെന്നാണ് കരുതപ്പെടുന്നത്.
A moldavite tektite An Indochinite tektite
ടെക്റ്റൈറ്റിന്റെ പ്രത്യേക രൂപീകരണത്തിനു നിദാനമായ ഘടകങ്ങളെക്കുറിച്ച് ശാസ്ത്രജ്ഞന്മാർക്ക് ഭിന്നാഭിപ്രായങ്ങളാണുള്ളത്.
ചന്ദ്രനിലെ അഗ്നിപർവത സ്ഫോടനങ്ങളുടെ ഫലമായി ഉരുകിത്തെറിച്ച ശിലാകണികകൾ യാത്രാമധ്യേ തണുത്തുറഞ്ഞ് സ്ഫടിക രൂപത്തിൽ ഭൂമുഖത്ത് പതിച്ചുവെന്ന ഒരു വാദം നിലവിലുണ്ട്.
ഭൗമാന്തരീക്ഷത്തിൽവച്ച് പൊട്ടിത്തെറിച്ച ഗ്രഹത്തിന്റെയോ ഉൽക്കയുടെയോ ചെറു കണികകളാകാം ടെക്റ്റൈറ്റുകൾ എന്നതാണ് മറ്റൊരു വാദം.
അപ്പോളോ ദൗത്യത്തിനു മുമ്പുവരെ ടെക്റ്റൈറ്റിന്റെ ഉദ്ഭവത്തെ ചന്ദ്രനോട് ബന്ധപ്പെടുത്തിയിരുന്നു.
എന്നാൽ പിന്നീട് നടന്ന ചാന്ദ്രപഠനങ്ങൾ ഇതിനെ പിന്താങ്ങുന്നില്ല.
ഭീമൻ ഉൽക്കകൾ ഭൂമുഖത്തെ മണൽക്കല്ല്/അവസാദശിലാ പ്രദേശങ്ങളിൽ വന്നുപതിച്ചപ്പോഴുണ്ടായ ആഘാതത്തിൽ ഈ ശിലകളുടെ ചെറു കണികകൾ ഉരുകി വളരെ ദൂരത്തേക്ക് ചിതറിത്തെറിക്കുകയും ഭൂമിയിൽ വീണ്ടും വന്നു പതിക്കുന്നതിന് മുമ്പ് തണുത്തുറഞ്ഞ് സ്ഫടിക സമാനമായി തീരുകയും ചെയ്തുവെന്നാണ് ഭൂരിഭാഗം ശാസ്ത്രജ്ഞരുടെയും അഭിപ്രായം.
എന്നാൽ ആഘാതം എവിടെ വച്ചാണുണ്ടായതെന്ന തർക്കം ഇപ്പോഴും നിലനിൽക്കുന്നു.
ഭൗമചാന്ദ്ര മേഖലയ്ക്കുള്ളിൽ തന്നെയായിരിക്കാം ഇത് നടന്നതെന്ന വസ്തുതയാണ് റേഡിയോ ആക്ടിവതാ മാപനങ്ങൾ സൂചിപ്പിക്കുന്നത്.
ഭൗമ ശിലകൾക്കും ടെക്റ്റൈറ്റിനും തമ്മിലുള്ള സാദൃശ്യം ടെക്റ്റൈറ്റിന്റെ ഉത്ഭവം ഭൂമിയിൽ തന്നെയാവാം എന്ന വാദത്തെ പിന്താങ്ങുന്നുമുണ്ട്.
അവലംബം അധിക വായനയ്ക്ക് പുറം കണ്ണികൾ Wikimedia Commons has media related to Tektites .
meteorite.com: Tektite Information Page scienceagogo.com: Ring Around the Earth?
spacedaily.com: The Night the Tektites Fell on Georgia tektites.co.uk: Introduction to Tektites Adventures in Research: A History of Ames Research Center 1940-1965: Part III: The Leap to Space: 1959-1965 (on Chapman's work) Archived 2011-10-23 at the Wayback Machine .
mindat.org: Tektite കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെക്റ്റൈറ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടെക്സസിലെ ഏറ്റവും ജനവാസമേറിയ നഗരങ്ങളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_cities_in_Texas_by_population
ടെക്സസസിലെ ഏറ്റവും ജനവാസമേറിയ നഗരങ്ങൾ, പട്ടണങ്ങൾ, അൺഇൻകോർപ്പറേറ്റഡ് സെൻസസ് നിശ്ചിത സ്ഥലങ്ങൾ (CDPകൾ) എന്നിവയുടെ പട്ടിക.
ജനസംഖ്യ കൊടുത്തിരിക്കുന്നത് 2011ലെ സെൻസസ് ഉദ്ദേശക്കണക്കു പ്രകാരമാണ്.
അമേരിക്കൻ ഐക്യനാടുകളുടെയും ടെക്സസിന്റെയും ഭൂപടം 1 - ഹ്യൂസ്റ്റൺ , ടെക്സസിലെ ഏറ്റവും വലിയ നഗരം 2 - സാൻ അന്റോണിയോ 3 - ഡാളസ് 4 - ഓസ്റ്റിൻ , ടെക്സസിന്റെ തലസ്ഥാനം 5 - ഫോർട്ട് വർത്ത് 6 - എൽ പാസോ 7 - ആർലിങ്ടൺ പ്രമാണം:Corpus Christi Skyline.png 8 - കോർപസ് ക്രിസ്റ്റി 9 - പ്ലേനോ 10 - ലറേഡോ 11 - ലുബ്ബൊക്ക് 12 - ഗാർലൻഡ് 13 - എർവിങ് 14 - അമറില്ലോ 16 - ബ്രൗൺസ്‌വിൽ പ്രമാണം:Mcallen.jpg 20 - മക്അല്ലെൻ 22 - വാക്കോ 25 - ബീമോണ്ട് 26 - അബിലീൻ 28 - മിഡ്ലാൻഡ് 30 - വിച്ചിത ഫോൾസ് 35 - കോളേജ് സ്റ്റേഷൻ 37 - സാൻ ഏഞ്ജെലോ 64 - ഗാൽവെസ്റ്റൺ റാങ്ക് ജനസംഖ്യ 2011ൽ സ്ഥലനാമം 1 2,145,146 ഹ്യൂസ്റ്റൺ 2 1,359,758 സാൻ അൻറ്റോണിയോ 3 1,223,229 ഡാളസ് 4 820,611 ഓസ്റ്റിൻ 5 758,738 ഫോർട്ട് വർത്ത് 6 665,568 എൽ പാസോ 7 373,698 ആർലിങ്ടൺ 8 307,953 കോർപ്പസ് ക്രിസ്റ്റി 9 269,776 പ്ലേനോ 10 241,935 ലറേഡോ 11 233,740 ലുബ്ബോക്ക് 12 231,517 ഗാർലൻഡ് 13 220,702 എർവിങ് 14 193,675 അമറില്ലോ 15 179,100 ഗ്രാൻഡ് പ്രയറി 16 178,430 ബ്രൗൺസ്‌വിൽ 17 152,281 പാസഡീന 18 142,674 മെസ്ക്വിറ്റ് 19 136,067 മക്‌കിന്നി 20 133,742 മക്അല്ലെൻ 21 130,018 കില്ലീൻ 22 126,697 വാക്കോ 23 122,640 കരോൾട്ടൺ 24 121,387 ഫ്രിസ്കോ 25 118,548 ബീമോണ്ട് 26 118,117 അബിലീൻ 27 117,187 ഡെന്റൺ 28 113,931 മിഡ്ലാൻഡ് 29 104,664 റൗണ്ട് റോക്ക് 30 103,931 വിച്ചിത ഫോൾസ് 31 102,106 ഒഡീസ 32 101,742 റിച്ചാർഡ്സൺ 33 98,737 ലൂയിസ്‌വിൽ 34 98,564 ടൈലർ 35 95,142 കോളേജ് സ്റ്റേഷൻ 36 94,544 സാൻ ഏഞ്ജെലോ 37 93,847 ദി വുഡ്ലാൻഡ്സ് (CDP) 38 93,305 പേർലാൻഡ് 39 87,473 അല്ലെൻ 40 84,856 ലീഗ് സിറ്റി 41 81,700 ഷുഗർലാൻഡ് 42 81,336 ലോങ്വ്യൂ 43 79,368 മിഷൻ 44 79,147 എഡിൻബറോ 45 77,321 ബ്രയൻ 46 73,322 ബേടൗൺ 47 72,513 ഫാം 48 69,774 മിസൂറി സിറ്റി 49 67,188 ടെമ്പിൾ 50 67,019 ഫ്ലവർ മൗണ്ട് 51 66,122 ഹാർലിങ്ടൺ 52 65,844 ആത്താസ് കൊച്ചിത (CDP) 53 64,780 നോർത്ത് റിച്ച്ലാൻഡ് ഹിൽസ് 54 63,131 വിക്ടോറിയ 55 59,590 ന്യൂ ബ്രോൺഫെൽസ് 56 58,973 കോണ്റോ 57 57,627 മാൻസ്‌ഫീൽഡ് 58 57,463 റൗളെറ്റ് 59 54,298 സ്പ്രിങ് (CDP) 60 53,937 പോർട്ട് ആർഥർ
അവലംബം U.S Census Data for Texas, 2000 Archived 2011-12-14 at the Wayback Machine .
2010 Census: Population of Texas Cities Arranged in Descending Order Archived 2013-11-18 at the Wayback Machine .
ടെക്സസ് ഇൻസ്ട്രുമെന്റ്സ് എം.എസ്.പി.430 ഇംഗ്ലീഷ് വിലാസം https://ml.wikipedia.org/wiki/TI_MSP430 എം.എസ്.പി.430 അടിസ്ഥാനമാക്കിയുള്ള രണ്ടു പരീക്ഷണ ബോർഡുകളുടെ ചിത്രം.
ഇടത്തുവശത്ത് വലിയ EVM, വലത്തുവശത്ത് USB ഡോംഗിൾ രീതിയിലുള്ളത്.
ടെക്സസ് ഇൻസ്ട്രുമെന്റ്സ് വിപണിയിലിറക്കുന്ന ഒരു മിക്സഡ്-സിഗ്നൽ മൈക്രോകണ്ട്രോളറുകളുടെ കുടുംബപ്പേരാണ് എം.എസ്.പി.430 (MSP430) (ഉച്ചാരണം: എം.എസ്.പി. ഫോർ‌ തേർട്ടി ).
ഒരു 16-ബിറ്റ് സി.പി.യു. അടിസ്ഥാനമാക്കി നിർമ്മിക്കപ്പെട്ട ചെലവുകുറഞ്ഞ എം.സ്.
പി. മൈക്രോകണ്ട്രോളറുകൾ വളരെ താഴ്ന്ന വൈദ്യുതിഉപയോഗം ആവശ്യമുള്ള എംബെഡഡ് ആപ്ലിക്കേഷനുകൾ ലക്ഷ്യമാക്കി നിർമ്മിക്കപ്പെട്ടവയാണ് .
അവലംബം ↑ MSP430 will run on grapes - video on YouTube
ടെക്സസ് ഇൻസ്ട്രുമെന്റ്സ് ഡാവിഞ്ചി ഇംഗ്ലീഷ് വിലാസം https://ml.wikipedia.org/wiki/Texas_Instruments_DaVinci
പ്രധാനമായും എംബെഡഡ് വീഡിയോ (video), വിഷൻ (vision) അധിഷ്ഠിത ഇലക്‌ട്രോണിക്ക് ഉപകരണങ്ങളിൽ ഉപയോഗിക്കാൻ ഉദ്ദേശിച്ചു നിർമ്മിക്കപ്പെട്ട സിസ്റ്റം ഓൺ ചിപ്പ് മൈക്രോപ്രൊസസ്സറുകളുടെ കുടുംബമാണ് ടെക്സസ് ഇൻസ്ട്രുമെന്റ്സ് ഡാവിഞ്ചി .
പൊതുവേ TMS320 C6000 രൂപകൽപ്പന പിന്തുടരുന്ന ഒരു ഡിജിറ്റൽ സിഗ്നൽ പ്രൊസസ്സർ കോറും ആം രൂപകൽപ്പന പിന്തുടരുന്ന ഒരു കോറും ഒരു ഡാവിഞ്ചി പ്രൊസസ്സറിലുണ്ടാവും.
ഒന്നോ അതിലധികമോ ഡി.എസ്.പി.കൾ മാത്രമോ അതുപോലെ ഒരേതരത്തിലുള്ള പലതരം കോറുകൾ മാത്രമോ ഉപയോഗിച്ച് സിസ്റ്റം ഓൺ ചിപ്പുകൾ നിർമ്മിക്കപ്പെട്ടിരുന്ന ഒരു കാലഘട്ടത്തിലാണ് ഡാവിഞ്ചി രൂപകൽപ്പന ടെക്സസ് ഇൻസ്ട്രുമെന്റ്സ് മാർക്കറ്റിലിറക്കിയത്.
കണക്കുകൂട്ടലുകൾ കാര്യക്ഷമതയോടെ നടത്താൻ ഡി.എസ്.പി.യും നിയന്ത്രണസംബന്ധമായ ക്രിയകൾ നിർവഹിക്കാൻ ആം പ്രൊസസ്സറും എന്നതായിരുന്നു ഈ രൂപകൽപ്പനകൊണ്ട് ഉദ്ദേശിച്ചിരുന്നത്.
പൊതുവേ ഇലക്ട്രോണിക്ക് ഉപകരണങ്ങളിൽ ഡി.എസ്.പി.കളുടെ കൂടെ നിയന്ത്രണപ്രക്രിയകൾ നിർവഹിക്കാൻ മറ്റൊരു പ്രൊസസ്സറും (ആം, പവർപിസി, മുതലായവ) ഉപയോഗിച്ചിരുന്ന ഉപയോക്താക്കൾക്ക് ഇവരണ്ടും ഒരു ചിപ്പിൽ ലഭ്യമായപ്പോൾ സിസ്റ്റം രൂപകൽപ്പനയും പ്രൊസസ്സറുകൾ തമ്മിലുള്ള ആശയവിനിമയവും എളുപ്പമായി.
ഒരു ARM9 പ്രൊസസ്സറും C64x DSP പ്രൊസസ്സറും ഉൾപ്പെട്ട DM6446 ആയിരുന്നു ഡാവിഞ്ചി കുടുംബത്തിലെ ആദ്യ മൈക്രോപ്രൊസസ്സർ.
ടെക്സസ് ഇൻസ്ട്രുമെന്റ്സ് പിന്നീട് ഒറ്റ ഡി.എസ്.പി. മാത്രമുള്ള ചിപ്പുകളും (ഉദാ: DM643x) ഒറ്റ ആം പ്രൊസസ്സർ മാത്രമുള്ള ചിപ്പുകളും (ഉദാ: DM365) രംഗത്തിറക്കി.
ക്യാമറകളിലാണ് ഇവ ഇന്ന് ഏറ്റവുമധികം ഉപയോഗിക്കുന്നത്.
2005 ഡിസംബർ 5നാണ് റ്റി.
ഐ. ആദ്യമായി ഡാവിഞ്ചി വീഡിയോ പ്രൊസസ്സറുകൾ പുറത്തിറക്കിയത്.
DM6443, DM6446 എന്നീ പ്രൊസസ്സറുകളായിരുന്നു അന്ന് പുറത്തിറക്കിയത് .
ഒരു വർഷത്തിനുശേഷം ഡി.എസ്.പി. മാത്രമുള്ള ഡാവിഞ്ചി ചിപ്പുകൾ DM643x എന്ന പേരിൽ റ്റി.
ഐ. പുറത്തിറക്കി .
മോഡലുകൾ ആം + ഡി.എസ്.പി. രൂപകൽപ്പന TMS320DM6443, TMS320DM6446 TMS320DM6467 TMS320DM8127 TMS320DM8147, TMS320DM8148 TMS320DM8165, TMS320DM8168 ആം മാത്രമുള്ള രൂപകൽപ്പന TMS320DM355 TMS320DM365, TMS320DM367, TMS320DM368, TMS320DM369 DM385, DM388 DM8107 ആം + വിഷൻ കോപ്രൊസസ്സർ രൂപകൽപ്പന DMVA1, DMVA2 DMVA3, DMVA4 ഡി.എസ്.പി. മാത്രമുള്ള രൂപകൽപ്പന TMS320DM6431, TMS320DM6433, TMS320DM6435, TMS320DM6437 TMS320DM640, TMS320DM641, TMS320DM642, TMS320DM643, TMS320DM647, TMS320DM648 അവലംബം പുറത്തേയ്ക്കുള്ള കണ്ണികൾ DaVinci Home Page TMS320DM6446 Specifications DaVinci Developers Wiki Archived 2008-07-04 at the Wayback Machine .
(hosted by TI) Linux DaVinci information catalog Archived 2014-06-04 at the Wayback Machine .
2010 Freebsd daVinci PDF Archived 2012-03-09 at the Wayback Machine .
ടെക്സസ് തവള ഇംഗ്ലീഷ് വിലാസം https://ml.wikipedia.org/wiki/Texas_Toad
അമേരിക്കൻ ഐക്യനാടുകളിൽ കാണപ്പെടുന്ന ഒരിനം പേക്കാന്തവളയാണ് ടെക്സസ് തവള ( ഇംഗ്ലീഷ് : Texas Toad ).
മൂന്ന് ഇഞ്ച് വരെ വലിപ്പം മാത്രമുള്ള ഈ ചെറു പേക്കാന്തവളകൾ പ്രധാനമായും ടെക്സസ് പ്രവിശ്യയിലാണ് കൂടുതലായുള്ളത്.
എന്നിരുന്നാൽ തന്നെയും ഒക്‌ലഹോമ, പടിഞ്ഞാറാൻ ന്യൂ മെക്സിക്കോ തൊട്ട് മെക്സിക്കോ വരെയും ആവാസമേഖലകളാണ്.
ബുഫോനിഡൈ കുടുംബത്തിൽപ്പെട്ട ഇവ ബുഫോ ജനുസ്സിലാണുൾപ്പെടുത്തിയിരിക്കുന്നത്.
ബുഫോ സ്പെക്കിയോസസ് (Bufo Speciosus) എന്നാണ് ശാസ്ത്രീയ നാമം.
അവലംബം Pauly, G. B., D. M. Hillis, and D. C. Cannatella.
(2004) The history of a Nearctic colonization: Molecular phylogenetics and biogeography of the Nearctic toads ( Bufo ).
Evolution 58 : 2517–2535.
Hammerson Santos-Barrera (2004).
Bufo speciosus .
IUCN RangeMap: Bufo speciosus USGS: Texas Toad
ടെക്സസ് ബ്ലൈന്റ് സലമാണ്ടർ ഇംഗ്ലീഷ് വിലാസം https://ml.wikipedia.org/wiki/Texas_blind_salamander
അമേരിക്കൻ ഐക്യനാടുകളിലെ ടെക്സസിൽ വളരെക്കുറച്ച് ഓക്സിജനും ഭക്ഷണവും മാത്രം ലഭ്യമായ ചിലഗുഹാശൃംഖലകളിൽ മാത്രം ജീവിക്കുന്ന പല്ലികളോട് രൂപസാദൃശ്യമുള്ള ഒരു ഉഭയജീവിയാണ് ടെക്സസ് ബ്ലൈൻഡ് സലാമാണ്ടർ (Eurycea rathbuni).
ഗുഹകളിൽ മാത്രം ജീവിക്കുന്ന ജീവികളെ ട്രോഗ്ലോബൈറ്റ് എന്നാണ് വിളിക്കുക.
ഇവ വളരെ ചുരുങ്ങിയതും ഒറ്റപ്പെട്ടതുമായ അന്തരീക്ഷത്തിൽ മാത്രമേ സാധാരണയായി കണ്ടുവരുന്നുള്ളൂ.
ഈ സലാമാണ്ടർ ടെക്സസിലെ സാൻ മാർക്കോസ് നഗരത്തിനടുത്തുള്ള ഗുഹാശൃംഖലകളിൽമാത്രമേ കാണപ്പെടുന്നുള്ളൂ.
ഇരുണ്ടതും വെള്ളത്തിനടിയിലുള്ളതുമായ ഈ ഗുഹകൾ ഈ സലാമാണ്ടറിന്റെ പരിണാമത്തിൽ വലിയ സ്വാധീനം ചെലുത്തിയിട്ടുണ്ടെന്നു കരുതപ്പെടുന്നു.
കാലക്രമേണ ഇതിന്റെ സ്വാഭാവികമായ എല്ലാ നിറങ്ങളും നഷ്ടപ്പെട്ടതിനാൽ ശരീരം അർദ്ധസുതാര്യമായി പ്രകാശം കടന്നുപോകത്തക്കരീതിയിൽ ഉള്ളതിനാൽ ധമനികളിൽക്കൂടി രക്തമൊഴുകുന്നതുപോലും കാണാൻ കഴിയും.
വെള്ളത്തിനടിയിൽ കഴിയുമ്പോൾ ഇവയ്ക്ക് ആവശ്യമായ ഓക്സിജൻ ലഭിക്കുന്നതെല്ലാം ഈ തൊലിപ്പുറത്തുകൂടിയാണ്.
ഇങ്ങനെ തുടർച്ചയായി ജീവിച്ച് ശരീരത്തെ പിന്തുണയ്ക്കേണ്ടാത്തതിനാൽ അവയ്ക്ക് കാലുകൾ ആവശ്യമില്ലാതെയായി.
കഷ്ടിച്ച് അവിടെ അവ ഉണ്ടെന്നുമാത്രം.
അതിലുപരി കാലക്രമേണ ഇവയ്ക്കു കണ്ണുകളും നഷ്ടമായി, അവ ഇപ്പോൾ രണ്ട് കറുത്ത പാടുകളായി ചുരുങ്ങിയിരിക്കുന്നു.
എന്നാൽ കാഴ്ചയില്ലെന്നുള്ളതിനുപകരമായി ഇവർ ഇവരുടെ വളരെ സംവേദനക്ഷമതയുള്ള ചർമ്മം ഉപയോഗിച്ച് ഇരയെ കണ്ടെത്തുന്നു.
വെള്ളത്തിന്റെ ചെറിയ അനക്കം പോലും മനസിലാക്കാൻ ഇവയ്ക്കു കഴിവുണ്ട്.
ഇത്രയും ഒറ്റപ്പെട്ട ഈ സ്ഥലത്ത് ഈ ജീവി അവിടുത്തെ ഭക്ഷ്യശൃംഖലയുടെ ഏറ്റവും മുകളിലെ അംഗമാണ്.
സാധാരണയായി ചെറിയ കൊഞ്ചുകളെയാണ് ഇവ ഭക്ഷണമാക്കുന്നത്.
ഭക്ഷണം കണ്ടെത്താനായി ഇവർ അയയ്ക്കുന്ന സിഗ്നലുകൾ വെള്ളത്തിലൂടെ സഞ്ചരിക്കേണ്ടതിനാൽ ചുറ്റുമുള്ള പരിസ്ഥിതിയിലെ ചെറിയ മലിനീകരണം പോലും അതിനെ തടസ്സപ്പെടുത്തുകയും ഇവയുടെ നിലനിൽപ്പിനു തന്നെയും പ്രശ്നമുണ്ടാക്കുന്നുണ്ട്.
ഇപ്പോഴേ ഇവയുടെ എണ്ണം വളരെ പരിമിതമാണ്.
അതിനാൽ ഇവയുടെ ആവാസവ്യവസ്ഥയിലേക്ക് ഒഴുകുന്ന ജലസ്രോതസ്സുകളെ സംരക്ഷിക്കാൻ സർക്കാർ തലത്തിൽ നടപടികൾ കൈക്കൊള്ളുന്നുണ്ട്.
അവലംബം പുറത്തേക്കുള്ള കണ്ണികൾ University of Michigan Museum of Zoology ↑ {{ cite journal }} : Invalid | ref=harv ( help ) old-form url
ടെക്സസ് ഇൻസ്ട്രുമെന്റ്സ് ഇംഗ്ലീഷ് വിലാസം https://ml.wikipedia.org/wiki/Texas_Instruments ഡാളസിലെ ടെക്സസ് ഇൻസ്ട്രുമെന്റ്സ് ആസ്ഥാനം
32°54′33″N 96°45′04″W ﻿ / ﻿ 32.909256°N 96.751054°W ﻿ / 32.909256; -96.751054 അമേരിക്കയിലെ ടെക്സാസ് സംസ്ഥാനത്ത്, ഡാളസ് ആസ്ഥാനമായുള്ള ഒരു കമ്പനിയാണ്‌, പൊതുവേ TI എന്ന ചുരുക്കപ്പേരിൽ ഇലക്ട്രോണിക് വ്യവസായലോകത്ത് അറിയപ്പെടുന്ന ടെക്സസ് ഇൻസ്ട്രുമെന്റ്സ് .
അർദ്ധചാലക വ്യവസായത്തിൽ വിറ്റുവരവിന്റെ കാര്യത്തിൽ ഇന്റലിനും , സാംസങിനും ശേഷം മൂന്നാം സ്ഥാനത്തുള്ള കമ്പനിയാണ്‌ TI .
വിറ്റുവരവിന്റെ കാര്യത്തിൽ ലോകത്തെ ഡിജിറ്റൽ സിഗ്നൽ പ്രൊസസ്സർ, അനലോഗ് വിപണികളിൽ ഒന്നാം സ്ഥാനവും സെൽഫോൺ സാങ്കേതികവിദ്യയിൽ രണ്ടാം സ്ഥാനവും കമ്പനിയ്ക്കുണ്ട് .
ഇന്ത്യയുടെ വിവരസാങ്കേതികതലസ്ഥാനമായ ബാംഗളൂരിൽ 1985 -ൽ ഗവേഷണമാരംഭിച്ച TI, വിവരസാങ്കേതികവിദ്യാരംഗത്ത് ആദ്യമായി ബാംഗളൂരിൽ ഗവേഷണമാരംഭിച്ച ബഹുരാഷ്ട്ര കമ്പനിയും (Multi-National Company - MNC) ആണ്‌.
ചരിത്രം ഡാളസിലെ ആസ്ഥാനത്തെ ടെക്സസ് ഇൻസ്ട്രുമെന്റ്സിന്റെ സൈൻബോർഡ് ഹ്യൂസ്റ്റണടുത്ത് ടെക്സസിലെ സ്റ്റാഫോർഡിൽ ടെക്സസ് ഇൻസ്ട്രുമെന്സ് സ്ഥാപനം സൂചിപ്പിക്കുന്ന ബോർഡ്.
സെസിൽ എച്ച്. ഗ്രീൻ , ജെ. എറിക്ക് ജോൺസൺ , യുജീൻ മക്ഡർമോട്ട് , പാട്രിക്ക് ഇ.
ഹാഗർട്ടി എന്നിവർച്ചേർന്ന് 1951ൽ  ടെക്സസ് ഇൻസ്ട്രുമെന്റ്സ് സ്ഥാപിച്ചു.
ഇവരിൽ മക്ഡർമോട്ട് ടെക്സസ് ഇൻസ്ട്രുമെന്റ്സിന്റെ മുൻകമ്പനിയായിരുന്ന ജിയോഫിസിക്കൽ സർ‌വീസിന്റെ (GSI) സ്ഥാപകരിലൊരാളായിരുന്നു.
1930ൽ സ്ഥാപിതമായ ഈ കമ്പനിയിൽ ജോലിക്കാരായിരുന്നു ഗ്രീനും ജോൺസണും.
1941ൽ പേൾ ഹാർബർ ആക്രമിക്കപ്പെട്ടത്തിന്റെ തലേദിവസം ഇവരെല്ലാം ചേർന്ൻ GSI എന്ന കമ്പനി സ്വന്തമാക്കി.
1945 നവംബറിൽ ലബോറട്ടറി ആൻഡ് മാനുഫാക്‌ചറിങ് ഡിവിഷന്റെ (L M) ജനറൽ മാനേജറായി പാട്രിക്ക് ഹാഗെർട്ടി നിയമിതനായി.
ഏറെ പ്രതിരോധ ഇടപാടുകൾ നേടിയ L M വിഭാഗം 1951ൽ GSIയുടെ ജിയോഫിസിക്കൽ വിഭാഗത്തേക്കാൾ വളർച്ച നേടി.
കമ്പനി ജനറൽ ഇൻസ്ട്രുമെന്റ്സ് ഇൻക്.
എന്ന പേരിൽ പുനക്രമീകരിച്ചു.
എന്നാൽ ജെനറൽ ഇൻസ്ട്രുമെന്റ് എന്ന പേരിൽ വേറൊരു കമ്പനി നിലവിലുണ്ടായിരുന്നതിനാൽ പേര്‌ ടെക്സസ് ഇൻസ്ട്രുമെന്റ്സ് എന്ന് അതേ വർഷം മാറ്റി.
ജിയോഫിസിക്കൽ സർവീസസ് ഇൻക്.
1988ൽ ഹാലിബർട്ടൺ വാങ്ങിക്കുന്നതുവരെ ടെക്സസ് ഇൻസ്ട്രുമെന്റ്സിന്റെ സബ്‌സിഡിയറി ആയി തുടർന്നു.
Texas Instruments exists to create, make and market useful products and services to satisfy the needs of its customers throughout the world.
— Patrick Haggerty, Texas Instruments Statement of Purpose ധർമ്മാധിഷ്ഠതയും മൂല്യാധിഷ്ഠതയും
മ്യൂല്യാധിഷ്ഠിതമായ ബിസിനസ്  നടത്തിപ്പിന്‌ പ്രസിദ്ധമായ കമ്പനിയാണ്ട് ടെക്സസ് ഇൻസ്ട്രുമെന്റ്സ്.
എത്തിസ്ഫിയർ ഇൻസ്റ്റിറ്റ്യൂട്ടിന്റെ ലോകത്തെ ഏറ്റവും ധർമ്മാധിഷ്ഠിതമായി ബിസിനസ് നടത്തുന്ന കമ്പനികളുടെ പട്ടികയിൽ TI ആറു വർഷം തുടർച്ചയായി (2007 മുതൽ 2012 വരെ) ഇടം നേടി.
ഇലക്ട്രോണിക്സ്/അർദ്ധചാലക വിഭാഗത്തിൽ ഈ പട്ടികയിൽ അഞ്ചുവർഷം തുടർച്ചയായി ഇടം നേടിയിട്ടുള്ള ഏക കമ്പനിയും TI ആണ്‌.
അവലംബം ↑ ↑ {{ cite news }} : | author2= has generic name ( help ) 1 2 3 4 5 6 ↑ " TI Mailing Address Archived 2009-02-19 at the Wayback Machine . ."
Texas Instruments.
Retrieved on June 12, 2009.
↑ ↑ Databeans http://www.databeans.net/reports/2009_php_files/09ANALOG_MarketShare.php Archived 2013-01-16 at the Wayback Machine .
↑ The Corporation and Innovation, Haggerty, Patrick, Strategic Management Journal, Vol.
2, 97-118 (1981) ↑ ↑ ↑ ↑ ↑ ↑ പുറത്തേയ്ക്കുള്ള കണ്ണികൾ Texas Instruments എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ബിസിനസ് സംബന്ധമായ വിവരങ്ങൾ ടെക്സസ് ഇൻസ്ട്രുമെന്റ്സ് ഇൻകോർപ്പറേറ്റഡ് ഗൂഗിൾ ഫിനാൻസിൽ ടെക്സസ് ഇൻസ്ട്രുമെന്റ്സ് ഇൻകോർപ്പറേറ്റഡ് യാഹൂ ഫിനാൻസിൽ ടെക്സസ് ഇൻസ്ട്രുമെന്റ്സ് ഇൻകോർപ്പറേറ്റഡ് at Hoover's ടെക്സസ് ഇൻസ്ട്രുമെന്റ്സ് ഇൻകോർപ്പറേറ്റഡ് at Reuters ടെക്സസ് ഇൻസ്ട്രുമെന്റ്സ് ഇൻകോർപ്പറേറ്റഡ് SEC filings at SECDatabase.com ടെക്സസ് ഇൻസ്ട്രുമെന്റ്സ് ഇൻകോർപ്പറേറ്റഡ് SEC filings at the Securities and Exchange Commission
ടെക്സസ് മെഡിക്കൽ സെന്റർ ഇംഗ്ലീഷ് വിലാസം https://ml.wikipedia.org/wiki/Texas_Medical_Center ടെക്സസ് മെഡിക്കൽ സെന്റർ - ആകാശത്തുനിന്നുള്ള വീക്ഷണം ടെക്സസ് മെഡിക്കൽ സെന്ററിനു സമീപമുള്ള മെയ്ൻ സ്ട്രീറ്റ്, ബെയ്ലർ കോളേജ് ഓഫ് മെഡിസിനിൽനിന്നുള്ള കാഴ്ച
ലോകത്തെ ഏറ്റവും വലിയ മെഡിക്കൽ സെന്ററാണ് ടെക്സസ് മെഡിക്കൽ സെന്റർ .
തെക്കുകിഴക്കേ ഹ്യൂസ്റ്റണിൽ ഹ്യൂസ്റ്റൺ ഡിസ്ട്രിക്റ്റിൽ, റൈസ് സർവ്വകലാശാല , ഹെർമൻ പാർക്ക് , റിലയന്റ് പാർക്ക് , മ്യൂസിയം ഡിസ്ട്രിക് എന്നിവയുടെ സമീപത്തായി സ്ഥിതി ചെയ്യുന്ന മെഡിക്കൽ സെന്ററിൽ രോഗീപാലനത്തിനും വൈദ്യശാസ്ത്രഗവേഷണത്തിനും ഇതരഗവേഷണങ്ങൾക്കുമുള്ള സൗകര്യങ്ങളുണ്ട്.
മെഡിക്കൽ സെന്റർ സ്ഥിതി ചെയ്യുന്ന പ്രദേശം ഡാളസ് ഡൗൺടൗൺ പ്രദേശത്തെക്കാൽ വലുതാണ്.
13 ഹോസ്പിറ്റലുകൾ, 2 മെഡിക്കൽ സ്കൂളുകൾ, 4 നഴ്സിങ് സ്കൂളുകൾ, ഡെന്റിസ്ട്രി, പബ്ലിക്ക് ഹെൽത്ത്, ഫാർമസി എന്നിവയും മറ്റു വൈദ്യശാസ്ത്രമേഖലകളുമായും ബന്ധപ്പെട്ട സ്കൂളുകൾ എന്നിവ ഉൾപ്പെടെ 49 മെഡിക്കൽ സ്ഥാപനങ്ങൾ മെഡിക്കൽ സെന്ററിന്റെ ഭാഗമാണ്ട്.
ഈ സ്ഥാപനങ്ങൾ എല്ലാം ലാഭേച്ഛയില്ലാതെ പ്രവർത്തിക്കുന്നവയാണ്.
ഇവയിൽ ചില സ്ഥാപനങ്ങൾ ഹ്യൂസ്റ്റൺ നഗരത്തിനു പുറത്താണ് സ്ഥിതി ചെയ്യുന്നത്.
ലോകത്തെ ഏറ്റവും ആദ്യമായി വായുമാർഗ്ഗമുള്ള ആംബുലൻസ് സർവീസ് തുടങ്ങിയത് ഇവിടെയാണ്.
ഈ സർവീസാണ് ലോകത്തെ ഏറ്റവും വലിയ എയർ ആംബുലൻസ് സർവീസ്.
ഇതുകൂടാതെ, ലോകത്ത് ഏറ്റവുമധികം ഹൃദയശസ്ത്രക്രിയകൾ നടക്കുന്നത് ഇവിടെയാണെന്ന് ടെക്സസ് മെഡിക്കൽ സെന്റർ അവകാശപ്പെടുന്നു.
പതിനായിരം വിദേശീയരായ രോഗികൾ ഉൾപ്പെടെ 5 ദശലക്ഷം രോഗികൾ വർഷംതോറും ഇവിടം സന്ദർശിക്കുന്നു സന്ദർശിക്കുന്നു.
2006ലെ കണക്കുപ്രകാരം 4,000 ഡോക്ടർമാരും 11,000 രജിസ്റ്റേർഡ് നഴ്സുമാരും ഉൾപ്പെടെ 75,000 പേർ ഹ്യൂസ്റ്റൺ മെഡിക്കൽ സെന്ററിൽ ജോലി ചെയ്യുന്നു.
അവലംബം ↑ ↑ http://www.txccc.org/content.cfm?content_id=1887%5Bപ്രവർത്തിക്കാത്ത+കണ്ണി%5D ↑ ↑ ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help )
ട്രുണിയൻ ബുഷ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Trunnion_Bush The trunnions are the protrusions from the side of the barrel that rest on the carriage.
കൂടുതൽ ഭാരം വഹിക്കേണ്ടി വരുന്ന വാണിജ്യ വാഹനങ്ങളിൽ സസ്പെൻഷൻ സിസ്റ്റത്തിൽ വരുന്ന ഒരു ഭാഗമാണ് ട്രുണിയൻ ബുഷ് .
ഇത് സാധാരണയായി പുറകിലെ ആക്സിലുകളുടെ മധ്യത്തിൽ ഇരുവശത്തും കാണപ്പെടുന്നു.
വാഹനത്തിലെ ചേസിസിൽ നിന്നും വരുന്ന ട്രുണിയൻ ബ്രാക്കറ്റിലാണ് ട്രുണിയൻ ബുഷ് ഘടിപ്പിക്കുന്നത്.
സാധാരണ നിലയിൽ ട്രുണിയൻ ബ്രാക്കറ്റിനു മുകളിൽ ആയിട്ടാണ് ലീഫ് സസ്പൻഷനു വേണ്ടി ഘടിപ്പിക്കുന്നത്.
ട്രൂ ഡിറ്റക്റ്റീവ് (സീസൺ 3) True Detective season 3 True Detective season 3
ട്രൂ ഡിറ്റക്റ്റീവ് എന്ന അമേരിക്കൻ ആന്തോളജി ക്രൈം ടെലിവിഷൻ പരമ്പരയുടെ മൂന്നാമത്തെ സീസൺ ആണ് ട്രൂ ഡിറ്റക്റ്റീവ് സീസൺ 3 .
നിക് പിസലോട്ടോ സൃഷ്ട്ടിച്ച ഈ പരമ്പര 2019 ജനുവരി 13 ന് എച്ച്ബിഒ സംപ്രേഷണം ചെയ്യാൻ ആരംഭിച്ചു.
യുഎസിലെ ഒസാർക്സ് എന്ന സ്ഥലത്തു  രണ്ടു കുട്ടികളുടെ തിരോധാനത്തെത്തുർന്നുള്ള പോലീസ് അന്വേഷണമാണ് പരമ്പരയുടെ പ്രമേയം.
മൂന്ന് കാലഘട്ടങ്ങളിലൂടെയാണ് ഈ കഥ വികസിക്കുന്നത്.
കസ്സാണ്ട്ര വിൽസണിന്റെ 1995 ൽ പുറത്തിറങ്ങിയ ന്യൂ മൂൺ ഡോട്ടർ എന്ന ആൽബത്തിലെ “ഡെത്ത് ലെറ്റർ” എന്ന ഗാനമാണ് ഈ സീസണിന്റെ തീം സോങ്.
അക്കാദമി അവാർഡ് ജേതാവായ മഹെർഷാല അലി ഡിറ്റക്ടീവ് വെയ്ൻ ഹെയ്‌സ് എന്ന  പ്രധാന കഥാപാത്രത്തെ അവതരിപ്പിക്കുന്നു.
ഹെയ്‌സിന്റെ പങ്കാളിയായ ഡിക്റ്റക്ടീവ് റോളണ്ട് വെസ്റ്റ് എന്ന വേഷം സ്റ്റീഫൻ ഡോർഫ് അവതരിപ്പിക്കുന്നു.
ട്രൂ ഡിറ്റക്റ്റീവ് പരമ്പരയുടെ രചയിതാവായ നിക് പിസലോട്ടോ ഈ സീസണിൽ സംവിധായകനായും അരങ്ങേറ്റം നടത്തി.
മുഖ്യ അഭിനേതാക്കൾ മഹെർഷാല അലി - വെയ്ൻ ഹെസ് കാർമെൻ ഇജോഗോ - അമെലിയ റിയർഡൺ സ്റ്റീഫൻ ഡോർഫ് - റോളണ്ട് വെസ്റ്റ് സ്കോട് മക്നറി - ടോം പർസൽ റേ ഫിഷർ - ഹെൻറി ഹെയ്സ് എപ്പിസോഡുകളുടെ പട്ടിക എപ്പിസോഡ് പേര് സംവിധാനം രചന സംപ്രേഷണം ചെയ്ത തീയതി 1 ദ ഗ്രേറ്റ്‌ വാർ ആൻഡ് മോഡേൺ മെമ്മറി ജെറെമി സോൾനിയർ നിക്ക് പിസ്സൊളറ്റോ ജനുവരി 13, 2019 2 കിസ് റ്റുമൊറോ ഗുഡ്‌ബൈ ജെറെമി സോൾനിയർ നിക്ക് പിസ്സൊളറ്റോ ജനുവരി 13, 2019 3 ദ ബിഗ് നെവർ ഡാനിയൽ സാക്കീം നിക്ക് പിസ്സൊളറ്റോ ജനുവരി 20, 2019 4 ദ അവർ ആൻഡ് ദ ഡേ നിക്ക് പിസ്സൊളറ്റോ നിസി പിസോൾട്ടോ, ഡേവിഡ് മിൽച്ച് ജനുവരി 27, 2019 5 ഈഫ് യു ഹാവ് ഗോസ്റ്റ്സ് നിക്ക് പിസ്സൊളറ്റോ നിക്ക് പിസ്സൊളറ്റോ ഫെബ്രുവരി 1, 2019 (ഓൺലൈൻ), ഫെബ്രുവരി 3, 2019 (HBO) 6 ഹണ്ടേർസ് ഇൻ ദ ഡാർക്ക് ഡാനിയൽ സാക്കീം നിക്ക് പിസോളാട്ടോ, ഗ്രഹാം ഗോർഡി ഫെബ്രുവരി 10, 2019 7 ദ ഫൈനൽ കണ്ട്രി ഡാനിയൽ സാക്കീം നിക്ക് പിസ്സൊളറ്റോ ഫെബ്രുവരി 17, 2019 8 നൗ ആം എറൗണ്ട് ഡാനിയൽ സാക്കീം നിക്ക് പിസ്സൊളറ്റോ ഫെബ്രുവരി 24, 2019 അവലംബം
ട്രീൻ (ഉപകരണം) ഇംഗ്ലീഷ് വിലാസം https://ml.wikipedia.org/wiki/Treen_(object) പത്തൊൻപതാം നൂറ്റാണ്ടിൽ കൊത്തിയെടുത്ത വാൽനട്ട് ട്രീൻ സ്നഫ് ബോക്സ്
മരം ഉപയോഗിച്ച് കൈകൊണ്ട് നിർമ്മിച്ച ചെറിയ ഗാർഹിക വസ്‌തുക്കളുടെ പൊതുവായ പേരാണ് ട്രീൻ .
മരം കൊണ്ടുള്ള പ്ലേറ്റുകൾ, പാത്രങ്ങൾ, സ്നഫ് ബോക്സുകൾ, സൂചിപ്പെട്ടികൾ, സ്പൂണുകൾ മുതൽ ഷൂഹോർണുകൾ, ചോപ്പിംഗ് ബോർഡുകൾ എന്നിവ ട്രീൻ ആയി കണക്കാക്കാം.
കസേരകൾ , കാബിനുകൾ,   അലമാരകൾ തുടങ്ങിയ ഫർണിച്ചറുകളിൽ നിന്ന്  ട്രീൻ വ്യത്യസ്തമാണ്.
പതിനേഴാം നൂറ്റാണ്ടിന്റെ അവസാനത്തിൽ മിക്ക ചെറിയ വീട്ടുപകരണങ്ങളും ബോക്സുകളും ടേബിൾവെയറുകളും മരത്തിൽ നിന്ന് കൊത്തിവച്ചിരുന്നു.
ഇന്ന്, ട്രീൻ അതിന്റെ മനോഹരമായ ഘടനകൊണ്ടും  ആകർഷണീയതയിലും വളരെയധികം ശേഖരിക്കപ്പെടുന്നുണ്ട്.
വ്യാവസായിക സമൂഹങ്ങളിൽ വിലകുറഞ്ഞ ലോഹവസ്തുക്കളുടേയും പിന്നീട് പ്ലാസ്റ്റിക്ക് ഉപകരണങ്ങളുടേയും വരവിന് മുൻപ്, സാധാരണ വസ്തുക്കളുടെ അസംസ്കൃത വസ്തുവായി മരം വളരെ വലിയ പങ്കുവഹിച്ചു.
വുഡ്ടേണിംഗും കൊത്തുപണിയും പ്രധാന ഉൽ‌പാദന സാങ്കേതികതയായിരുന്നു.
തടികൊണ്ടുള്ള പുരാതനവസ്തുക്കൾ ലോഹം കല്ല് എന്നിവയിൽ നിർമ്മിതമായ ഉപകരണങ്ങളെ അപേക്ഷിച്ച് താരതമ്യേന കുറഞ്ഞ അളവിൽ മാത്രമേ നിലനിൽക്കുന്നുള്ളു.
പുരാവസ്തു ഗവേഷകരും ചരിത്രകാരന്മാരും നടത്തിയ പഠനം അടുത്ത കാലം വരെ അവഗണിക്കപ്പെട്ടു.
എന്നിരുന്നാലും, അവയുടെ  പ്രവർത്തനപരതയും രൂപവും ഡിസൈനർ‌മാരും ശേഖരിക്കുന്നവരും വളരെയധികം പരിഗണിക്കുന്നു.
ഇതും കാണുക ലവ്സ്പൂൺ തടി സ്പൂൺ അവലംബം
ട്രൂ ലൗവ്‌ സ്റ്റോറി ഇംഗ്ലീഷ് വിലാസം https://ml.wikipedia.org/wiki/True_Love_Story
ഗീതാഞ്ജലി റാവു സംവിധാനം ചെയ്‌ത  അനിമേഷൻ ചിത്രമാണ് ട്രൂ ലവ് സ്റ്റോറി .
ഈ ചിത്രം കേരളത്തിൽ 2014 ൽ  നടന്ന അന്തർദേശീയ ഡോക്യുമെന്ററി ചലച്ചിത്ര മേളയിൽ മികച്ച ആനിമേഷൻ ചിത്രത്തിനുള്ള പുരസ്‌കാരം നേടി.
കാൻ ഫിലിം ഫെസ്റ്റിവലിലെ മത്സരവിഭാഗത്തിലേക്കും  ഈ ചിത്രം തെരഞ്ഞെടുത്തിരുന്നു.
മുംബൈ നഗരത്തിൽ ബോളിവുഡിനുള്ള സ്വാധീനം ആനിമേഷനിലൂടെ അവതരിപ്പിക്കുന്നതാണ് ‘ട്രൂ ലവ് സ്റ്റോറി’.
പുരസ്കാരങ്ങൾ കേരളത്തിൽ 2014 ൽ നടന്ന അന്തർദേശീയ ഡോക്യുമെന്ററി ചലച്ചിത്ര മേളയിൽ മികച്ച ആനിമേഷൻ ചിത്രത്തിനുള്ള പുരസ്‌കാരം ട്രൂ ലവ് സ്റ്റോറി ലോകത്തിലെ ഒൻപത് പ്രധാന ചലച്ചിത്രോത്സവങ്ങളിലെ മത്സരവിഭാഗത്തിലേക്ക് ഇതുവരെയായി തിരഞ്ഞെടുക്കപ്പെട്ടിട്ടുണ്ട്.
അവലംബം ↑ പുറം കണ്ണികൾ ട്രൂ ലൗവ്‌ സ്റ്റോറി ഇന്റർനെറ്റ് മൂവി ഡാറ്റാബേസിൽ
ട്രൂ നൂൺ ഇംഗ്ലീഷ് വിലാസം https://ml.wikipedia.org/wiki/True_Noon
ട്രൂ നൂൺ നോസിർ സൈദോവ സംവിധാനംചെയ്ത 2009 ലെ താജിക്കിസ്ഥാൻ സിനിമ.
അതിർത്തി ഗ്രാമത്തിലെ സുന്ദരിയായ പെൺകുട്ടിയാണ് നിലൂഫർ.
അവിടത്തെ കുന്നിൻ മുകളിൽ പഴയ സോവിയറ്റ് റിപ്പബ്ലിക് കാലത്തേ സ്ഥാപിച്ചിരുന്ന കാലാവസ്ഥാകേന്ദ്രത്തിലെ മേൽനോട്ടക്കാരനാണ് റഷ്യക്കാരൻ വ്രുദ്ധന്റെ സഹായിയാണവൾ.
അവൾ  കാലാവസ്ഥ ഉപകരണങ്ങൾ ഉപയോഗിക്കാനും,വിവരങ്ങൾ രേഖപ്പെടുത്താനും  സ്വയം പഠിച്ചെടുത്തിരുന്നു.
ചാർജ്ജ് കൈമാറാൻ പകരക്കാരൻ വരാത്തതിനാൽ റഷ്യയിലെ കുടുംബത്തെ പിരിഞ്ഞ് എത്രയോ വർഷമായി കുടുങ്ങിപ്പൊയിരിക്കുകയാണ് വ്യദ്ധൻ.
തപാലും നിലച്ചിട്ട് മാസങ്ങളേറെയായി.
വയർലെസ്സ് സെറ്റിലാണെങ്കിൽ മറുപടിയൊന്നുമില്ല.
നിലൂഫറിനെ ചാർജ്ജ് ഏൽ‌പ്പിച്ച് സ്ഥലം വിടാനുള്ള ഒരുക്കത്തിലാണയാൾ.
അവളുടെ വിവാഹം കഴിയുന്നതുവരെ മാത്രം അവിടെ തങ്ങാനണ് തീരുമാനം.
തൊട്ടടുത്ത ഗ്രാമത്തിലെ അസീസുമായുള്ള അവളുടെ വിവാഹ നിശ്ചയദിവസം -പെടുന്നനെ പുതിയ ഏതോ ഉടമ്പടി പ്രകാരം അതിർത്തി പുനർനിർണ്ണയിച്ച് - ഗ്രാമങ്ങൾക്ക് നടുവിലൂടെ പട്ടാളം മുള്ളുകമ്പിവേലി പണിതു.
അക്കാലമത്രയും ഒന്നിച്ചു ജീവിച്ചവർ രണ്ട് രാജ്യങ്ങളിലായി..
കമ്പിവേലിക്ക് അപ്പുറവും ഇപ്പുറവും കുട്ടികളെ ഇരുത്തി ക്ലാസ്സെടുക്കുന്ന ഒരു സീനുണ്ട് ഈ സിനിമയിൽ.
വധുവും വരനും അപ്പുറവും ഇപ്പുറവും...
മൈനുകൾ പാകിയ അതിർത്തി മുറിച്ചു കടന്ന് ആ പ്രണയിനികൾക്ക് ഒത്തുചേരാൻ വഴിയൊരുക്കുന്നത് റഷ്യൻ വ്രിദ്ധനാണ്.
അതിനയാൾക്ക് സ്വന്തം ജീവൻ പകരം നൽകേണ്ടിവന്നു.
കേരളത്തിന്റെ അന്തർദ്ദേശീയ ചലച്ചിത്രോത്സവം പ്രേക്ഷകർ തിരഞ്ഞെടുത്ത മികച്ച ചിത്രത്തിനുള്ള രജതചകോരം ട്രൂ നൂൺ എന്ന ചിത്രത്തിനു ലഭിച്ചു.
ട്രൂ ബ്യൂട്ടി
ദക്ഷിണ കൊറിയൻ ടെലിവിഷൻ പരമ്പരയാണ് ട്രൂ ബ്യൂട്ടി , മൂൺ ഗാ-യംഗ്, ചാ യൂൻ-വൂ, ഹ്വാംഗ് ഇൻ-യൂപ്പ്, പാർക്ക് യൂ-നാ.
ഇത് ടിവിഎനിൽ 2020 ഡിസംബർ 9 മുതൽ 2021 ഫെബ്രുവരി 4 വരെ എല്ലാ ബുധനാഴ്ചയും വ്യാഴാഴ്ചയും 22:30 ന് (KST) സംപ്രേഷണം ചെയ്തു.
18 വയസ്സുള്ള ഹൈസ്‌കൂൾ വിദ്യാർത്ഥിനിയായ ഇം ജു-ക്യുങ്, അവളുടെ രൂപഭാവത്തിൽ അപകർഷതാബോധം ഉള്ളവളാണ്, അവളുടെ കുടുംബത്തിൽ നിന്ന് നിരന്തരം വിവേചനം കാണിക്കുകയും വൃത്തികെട്ടതായി കാണപ്പെട്ടതിനാൽ അവളുടെ സമപ്രായക്കാരാൽ പീഡിപ്പിക്കപ്പെടുകയും ചെയ്തു.
ഇന്റർനെറ്റിൽ മേക്കപ്പ് ട്യൂട്ടോറിയൽ വീഡിയോകൾ അമിതമായി കണ്ട് മേക്കപ്പ് എങ്ങനെ ഉപയോഗിക്കാമെന്ന് അവൾ പഠിക്കാൻ തുടങ്ങുന്നു.
അവളുടെ പുതിയ സ്കൂളിലേക്ക് മാറുന്നതിന് തൊട്ടുമുമ്പ് അവൾ കലയിൽ വൈദഗ്ദ്ധ്യം നേടുമ്പോൾ, അവൾ പെട്ടെന്ന് പ്രശസ്തിയിലേക്ക് ഉയരുകയും അവളുടെ സമപ്രായക്കാർ അവളെ "ദേവി" എന്ന് വിളിക്കുകയും ചെയ്യുന്നതിനാൽ അവളുടെ മേക്ക് ഓവർ രൂപാന്തരപ്പെടുന്നുവെന്ന് തെളിയിക്കുന്നു.
പുതുതായി കണ്ടെത്തിയ പ്രശസ്തി ഉണ്ടായിരുന്നിട്ടും, ജു-ക്യുങ് ഇപ്പോഴും സ്വയം വൃത്തികെട്ടതായി കരുതുന്നു, ഒപ്പം അവളുടെ സമപ്രായക്കാർ അവളുടെ യഥാർത്ഥ മുഖം കാണുമോ എന്നതാണ് അവളുടെ ഏറ്റവും വലിയ ഭയം.